fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Kansanopistosta korkeakouluun kauppatieteiden avoimen väylältä — Jyväskylän yliopiston avoin yliopisto
Korkeakouluopinnot voivat alkaa myös kansanopistosta. Alkio-opisto on mukana avoimen yliopiston koordinoimassa Toinen reitti yliopistoon -hankkeessa kehittämässä uudistettua kauppatieteiden väylää. Alkio-opiston rehtori Jaana Laitila pohtii avoimen blogissa elokuussa 2019 alkavan pilotin mahdollisuuksia.
Alkio-opisto on mukana kehittämässä vaihtoehtoisia reittejä yliopiston tutkinto-opintoihin. Rehtori Jaana Laitilan mukaan opisto tarjoaa väyläopintoja suorittavalle nuorelle turvallisen oppimisyhteisön, laadukkaan opetuksen ja yksilöllisen ohjauksen.
Moni tuleva kauppatieteilijä suorittaa ensimmäisen vuoden yliopisto-opintonsa kansanopiston oppimisyhteisössä, laadukkaassa opetuksessa ja yksilöllisessä ohjauksessa. Kun väylähaun vaatimat opinnot ovat koossa, takataskussa ovat myös hyvässä ohjauksessa kehittyneet opiskelutaidot, varmuutta omasta alavalinnasta ja kokemuksia itsenäistymisestä turvallisella kansanopiston kampuksella. Yhä useammalle väyläopinnot ovat reitti yliopiston tutkinto-opintoihin ja merkityksellinen sisältö välivuoteen.
Jyväskylän Korpilahdella toimivan Alkio-opiston kauppatieteen linjalla on voinut jo pitkään opiskella Jyväskylän yliopiston liiketoimintaosaamisen perusopintoja lähiopetuksessa. Nyt Alkio-opisto on mukana Toinen reitti yliopistoon (TRY) -hankkeessa Jyväskylän yliopiston avoimen yliopiston kumppanina. Pilotoimme yhdessä tulevana lukuvuonna 2019–2020 uudistettua avointa väylää Jyväskylän yliopiston kauppakorkeakouluun.
Suomi tarvitsee nykyistä enemmän korkeakoulutettuja osaajia työelämään. Korkeakoulutuksen ja tutkimuksen visio 2030:n mukaan nuoresta ikäluokastakin 50 % tulisi olla korkeakoulututkinto.
Toinen reitti yliopistoon -hanke kehittää ja pilotoi joustavia ja opiskelijaystävällisiä reittejä yliopistoon. On ensiarvoisen tärkeää, että suoran todistusvalinnan ja perinteisen valintakokeen rinnalle rakennetaan myös muita reittejä yliopisto-opiskelupaikan saamiseksi.
Uudistettu kauppatieteiden väylä tuo monipuolisuutta opintoihin
Alkio-opiston kauppatieteen linjalla on ollut mahdollista opiskella liiketoimintaosaamisen perusteiden ohella Jyväskylän yliopiston avoimen yliopiston kieli- ja viestintäopintoja, jotka kuuluvat pakollisena yliopistotutkintoon. Opiskelijat ovat kuitenkin tähän saakka keskittyneet oman oppiaineensa opintoihin ja jättäneet usein valitsematta näitä kieli- ja viestintäopintoja lukuvuotensa opintoihin.
TRY-hankkeen pilottityössä uudistettu kauppatieteiden väylä suuntaa opiskelijoita monipuolisempaan opiskelukokonaisuuteen. Elokuussa 2019 alkavaan pilottiin ja väylän hakukriteereihin sisältyy tietty määrä kieli- ja viestintäopintoja, jolloin myös opiston kauppatieteen linjan opiskelijoita motivoidaan näitä suorittamaan. Opiston opiskelijoilla on mahdollisuus suorittaa väylähakuun vaadittavat opinnot yhden lukuvuoden aikana. Samalla opiskelijoiden opiskelu- ja oppimistaidot vahvistuvat, mikä sujuvoittaa heidän siirtymäänsä tutkintokoulutukseen.
Käytännössä opiskelijat suorittavat Alkio-opistolla pitkälti samat opinnot, jotka he suorittaisivat ensimmäisen vuoden tutkinto-opiskelijana yliopistossa. Tämä edistää opiskelijoiden integroitumista toisen vuoden opiskelijayhteisöön.
Alkio-opiston opiskelijat ovat arvioineet opiston vahvuuksiksi turvallisen oppimisyhteisön, laadukkaan opetuksen ja yksilöllisen ohjauksen.
Koulutusmahdollisuuksia yhä useammalle tiedonjanoiselle
Opiskelijoiden antaman palautteen mukaan kansanopiston lähiopetus, siitä syntyvä ryhmän tuki ja uudet ystävyyssuhteet ovat arvostetuimpia asioita, joita Alkio-opistossa saa tieteenalan tutkinnon osien suorittamisen lisäksi. Opiskelu tapahtuu kokopäiväisesti omissa tutuissa opiskeluryhmissä osana yli 250 opiskelijan opistoyhteisöä. Opiskelijat saapuvat kampukselle yli sadalta paikkakunnalta, ja puolet heistä asuu opiston alueella. Opiskelijat viettävät vapaa-aikaansa yhdessä ja ystävystyvät.
Koen, että yhteinen matkamme Toinen reitti yliopistoon -hankkeessa on lisännyt ja syventänyt entisestään Alkio-opiston ja Jyväskylän yliopiston avoimen yliopiston kumppanuutta. On merkittävää olla mukana kehittämässä avoimen väylää aidosti toimivaksi opiskelijavalintatavaksi, jotta koulutusmahdollisuudet ovat avoinna yhä useammalle tiedonjanoiselle. Yhteinen matkamme eri yliopistojen edustajien kanssa jatkuu tämän yhteiskunnallisesti tärkeän asian ratkaisemisessa.
Suomi tarvitsee nykyistä enemmän korkeakoulutettuja osaajia työelämään. Korkeakoulutuksen ja tutkimuksen visio 2030:n mukaan nuoresta ikäluokastakin 50 % tulisi olla korkeakoulututkinto. On hienoa olla kantamassa oma kortensa kekoon tässä koulutustehtävässä myös täällä vapaan sivistystyön puolella.
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Kansanopistosta korkeakouluun kauppatieteiden avoimen väylältä
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice